Referat fra styremøte i Bingsfoss sykkelklubb 3/2020

Dato:			11.2.20
Kl:			18.30 – 20.30
Sted:			Møterommet på Trento

Til stede:
Ludovic Pochon-Guerin, leder
Thomas Sørbøe, styremedlem 
Elisabeth Marki-Madsen, kasserer
Christine Abbot, styremedlem 
Cathrine Årstad Olsen, sekretær 

Forfall:
Erland Rønningen, sportslig leder, nestleder


Sak 15/20 Godkjenning av innkalling og saksliste
Innkalling og saksliste ble godkjent.
Sak 16/20 Godkjenning av møtereferat 1 og 2/20
Møtereferatene ble godkjent.
Sak 17/20 Status fra gruppene
Tur og mosjon: Spinning økter, 2 stykker er gjennomført i januar, sjekket respons for flere spinning økter, men noe laber interesse. Ingen flere felles spinning økter er tids angitt. Noe aktivitet på Facebook for fellesøkter fra medlemmene grunnet været og den milde vinteren.
B/U, spinning økter fortsetter gjennom vinteren. Ryttermøte gjennomføres i uke 7.
Texsasdalen: ingen ny status grunnet lav aktivitet på vinteren.. Søkt om midler til serverings bod. Blir ikke gjennomført før alle midlene til å dekke dette eventuelt er på plass.
Sak 18/20 Forslag ny elitegruppe med presentasjon
Presentasjon fra elite gruppa er sendt ut alle styremedlemmer i forkant av møte fra Ludovic.
Kommentar vedrørende forpliktelser for rytterne i gruppa til å lede fellestrening for barn og ungdom. « Om mulig» må spesifiseres tydeligere i antall treninger som skal gjennomføres i kontrakten som inngås.
Budsjettet er ikke balansert. 100 000 i inntekter, 105 000 i utgifter. 
Øremerkede sponsorinntekter til Elitegruppa må avklares i forhold til klubb bidraget. Sponsorinntekter over 50.000,- tilfaller gruppa. Klubben setter ett minimumsbidrag per rytter på 5000,- og maks er 10 000;- per rytter
Utover dette, ingen kommentarer. Kontrakt for 2 år kan inngås etter avklaringene over.
Sak 19/20 Regnskap 2019
Foreløpig resultatregnskap presenteres på møtet. Elisabeth gikk igjennom punktene.
Underskudd for 2019 er 35 188, og dette skyldes for det meste kostnadene for jubileumsfesten som ikke var budsjettert. 98 509,-
Styret stiller seg bak resultatregnskapet som sendes til revisor for godkjenning, slik at regnskapet kan presenteres på årsmøte.
Sak 20/20 Budsjett 2020
Elisabeth presenterer budsjettet for 2020.
Innspill: 
Avdeling 1 Klubbdrift. Endring vedrørende presentasjon på forbundsting NCF på 10 000,- (2 stk. , 5000,- per pers)
Profileringsutstyr må ha egen post. (drikkeflasker, sokker buffer) Legges under Reklame / annonsering på klubbdrift. Økes til 15 000,-
Klubbdrift: midler til diverse utstyr, pumper, verktøy, 10.000 legges til budsjettet.
Avdeling 4 – Lavterskel. Økes til 5000,- Gruppesamling.
Barn og ungdom økes med 5000,- til rytterutvikling, til foredrag eller liknende.
Inntektene justeres i forhold til kostnadene og det presenteres ett 0 budsjett på årsmøte.
Tur/mosjon: Sponsing av ryttere til NM deltagelse etc. Satsningsstipend. Honorar. Settes av 20.000,- i budsjettet.
Eventuelle Vipps/gaver til Texsasdalen, egen note i budsjettet til å utvikle anlegget for disse pengene. Må spesifiseres. Christine gjør dette og gir til Elisabeth.
Sak 21/20 Årsberetning 2019
Foreløpig utkast er sendt i forkant av møtet.
Christine sender over en tekst vedrørende Cathrine sin NM tittel i Master K45-49, og Monica sin innsats i Birken.
Elisabeth sender over tekst vedrørende økonomi.
Sidetall legges til årsberetningen.
Bilder legges til og noe korrigering på plassering av bilder.
Cathrine sender ut ny beretning med korrigeringer
Sak 22/20 Forslag ny lov
Forslag til ny lov, med kommentarer fra Christine ble gjennomgått på møtet. Ludovic endrer på ordlyden og korrigerer etter tilbakemeldinger.
Sak 23/20 Forslag ny organisasjonsplan
Organisasjonsplanen med kommentarer fra Christine ble gjennomgått. Ludovic endrer på ordlyden og korrigerer etter tilbakemeldinger.
Klopping/»måsan» må lokaliseres i en av gruppene. Texsasdalen (anlegg) eller tur og mosjon (sti)

Sak 24/20 Årsmøte, forberedelser
· Saksliste som skal sende ut skal følge oppsatt mal fra NCF. CÅO lager ett utkast og sender ut.
· Stemmeberettiget – alle medlemmer på årsmøte må sjekkes mot medlemslister, om de har betalt kontingent for inneværende år, og er stemmeberettigede. Får da utdelt nummerert lapp på møtet.
· Protokollfører – forslag Helge Eliassen fremmes på årsmøtet.
· Medlemskontingenter – legges til saksliste.
· Innkjøp av gaver til de som slutter – hvem tar dette ansvaret?
· Valg av foredrag – bel ikke gjort på møtet grunnet mangel på tid. Meningsmåling gjøres på styrets Facebookside.
Alle dokumenter til årsmøte skal være ferdig og sendes til medlemmene senest en uke før møtet, tirsdag 18. februar.

Sak 25/20 Søknad om midler, hva skal søkes, hvem gjør dette og tidspunkt.
Gruppene kommer med forslag til kasserer om hva som det ønskes søkt om midler til.

Sak 26/20 Eventuelt
Ingen saker.

